จับตา! รองนายกฯเรียก 41 สายการบินถกมาตรฐานความปลอดภัย
"ประวิตร"เรียก 41 สายการบินถกมาตรฐานความปลอดภัยก่อนนัดตรวจสอบ
4 ธ.ค. 2558

พล.ต.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า ในวันนี้ (4 พ.ย.) พล.อ.ประวิตร วงษ์สุวรรณ รองนายกรัฐมนตรี และรมว.กลาโหม จะมีการเชิญสายการบินทั้ง 41 สายที่ได้รับอนุญาตจาก กรมการบินพลเรือน (ชื่อในอดีต) มาประชุม เพื่อเน้นย้ำเรื่องการปฏิบัติตามมาตรฐานความปลอดภัยในการบิน โดยอาจกำหนดวันเวลาในการตรวจสอบทบทวนการอนุญาตบิน ซึ่งเรื่องนี้อยู่ในแผนงานการแก้ไขปัญหา และการปรับปรุงมาตรฐานความปลอดภัยทางการบิน ของประเทศไทย
นอกจากนี้ ในเวลา 13.00 น. จะมีการแถลงข่าวของหน่วยงานต่างๆ ที่เกี่ยวข้องกับการแก้ไขปัญหาการทำประมงที่ผิดกฎหมาย เพื่อชี้แจงให้ประชาชนทราบถึงความคืบหน้าหลังจากมีการออกพระราชกำหนดการประมงฉบับใหม่ว่า หน่วยงานต่างๆ ได้มีการดำเนินงานอะไรไปบ้าง